L'alazet matematico sobre o que se construyen as telecomunicacions fue desembolicau por o fisico anglés James Clerk Maxwell. Maxwell introdució o concepto d'onda electromagnetica, que fa posible una descripción matematica adequada d'a interacción entre electricidat y magnetismo, por medio d'as celebres equacions que describen y quantifican os campos de fuerzas electricas y magneticas (conoixidas dende alavez como equacions de Maxwell). Maxwell predició que yera posible propagar ondas producidas por campos electromagneticos en o espacio libre, feito que dimpués corroboro Heinrich Hertz en 1887, ueito anyadas dimpués d'a muerte de Maxwell. Isto suposó a fita que sinyala o prencipio d'a comunicación rapida a distancia. Hertz desembolicó o primer transmisor de radio chenerando ondas a freqüencias entre 31 MHz y 1.25 GHZ.